

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par** **projekta pieteikuma “Pasākumi bioloģiskās**

**daudzveidības veicināšanai un saglabāšanai Cēsu novadā” izstrādi un iesniegšanu**

Pašvaldību likuma 4. panta pirmās daļas 20. punkts nosaka, ka viena no pašvaldības autonomajām funkcijām ir  veicināt dabas kapitāla ilgtspējīgu pārvaldību un apsaimniekošanu.

Ministru kabineta 2025. gada 18. februāra noteikumu Nr. 107  "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumi (turpmāk – Noteikumi Nr. 107) mērķis uzlabot dabas aizsardzību un bioloģisko daudzveidību Eiropas Savienības nozīmes sugām un biotopiem, īstenojot aizsardzības un apsaimniekošanas pasākumus *Natura 2000* teritorijās atbilstoši spēkā esošiem dabas, sugu vai biotopu aizsardzības plāniem.

2025. gada 31. martā izsludināts projektu atlases konkurss, nosakot iesniegumu iesniegšanas termiņu līdz 2025. gada 19. augustam.

Investīciju projekts ”Pasākumi bioloģiskās daudzveidības veicināšanai un saglabāšanai Cēsu novadā” atbilst projektu iesniegumu atlases noteikumiem, paredzot veikt dabas aizsardzības un apsaimniekošanas pasākumus Natura 2000 teritorijās Gaujas Nacionālajā parkā un Aizsargājamajā ainavu apvidū Vecpiebalga atbilstoši spēkā esošiem dabas, sugu vai biotopu aizsardzības plāniem Cēsu novada pašvaldības teritorijā.

Saskaņā ar Cēsu novada attīstības programmas 2022-2028 2.1. redakcijas stratēģisko mērķi SM4 “Videi draudzīgs, ilgtspējīgs un klimatneitrāls novads” ilgtermiņa prioritāti IP4 ”Efektīva un ilgtspējīga esošā novada resursu izmantošana un dabas vides saglabāšana” vidēja termiņa prioritāti VTP4 “Klimata pārmaiņām pielāgotas vides veidošana” rīcības virzienu RV 4.2. ”Dabas vērtību saglabāšana un aizsargāšanu” Investīciju plāna projektu “**Pasākumi bioloģiskās daudzveidības veicināšanai un saglabāšanai Cēsu novadā”,**pamatojoties uz Pašvaldību likuma 4. panta pirmās daļas 20. punktu, likuma „Par budžetu un finanšu vadību” 6.panta otro daļu, Cēsu novada domes Finanšu komitejas 17.07.2025. (prot. Nr.7) atzinumu, Cēsu novada dome nolemj:

1. Realizēt investīciju projektu ”Pasākumi bioloģiskās daudzveidības veicināšanai un saglabāšanai Cēsu novadā”.
2. Apstiprināt projekta kopējās izmaksas līdz **1 712 353,00 EUR** (viens miljons septiņi simti divpadsmit tūkstoši trīs simti piecdesmit trīs *euro* un 00 centi), t.sk. PVN, no kurām prognozējamais Eiropas Reģionālās attīstības fonda (ERAF) līdzfinansējums projekta attiecināmo izmaksu segšanai ir **1 455 500,00 EUR** (viens miljons četri simti piecdesmit pieci tūkstoši pieci simti *euro* un 00 centi).
3. Finanšu līdzekļu nodrošināšanu līdzfinansējumam un priekšfinansējumam pašvaldībai nodrošināt ņemot aizņēmumu Valsts kasē.
4. Cēsu novada centrālās administrācijas Attīstības pārvaldes Projektu ieviešanas un uzraudzības nodaļai līdz 2025. gada 19. augustam sagatavot projekta “Pasākumi bioloģiskās daudzveidības veicināšanai un saglabāšanai Cēsu novadā” pieteikumu un nodrošināt tā iesniegšanu.
5. Investīciju projektu īstenot 2025.-2029. gadā.
6. Pēc projekta pieteikuma atbalstīšanas, uzdot Cēsu novada Centrālās administrācijas Attīstības pārvaldes Projektu ieviešanas un uzraudzības nodaļai VPS BUDŽETS (ZZDats Budžeta plānošanas, izpildes un kontroles programma Visvaris) sagatavot projekta ieviešanas (ieņēmumu un izdevumu) tāmi.
7. Lēmuma izpildi organizēt Cēsu novada centrālās administrācijas Attīstības pārvaldes vadītājam.
8. Kontroli par lēmuma izpildi uzdot Cēsu novada pašvaldības izpilddirektoram.

Sagatavoja Ē.Nordens